Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (EGF/2012/000 TA 2012 – techninė pagalba Komisijos iniciatyva) /* COM/2012/0160 final */





AIŠKINAMASIS MEMORANDUMAS 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, taikant lankstumo mechanizmą, neviršijant viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas. EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. PARAIŠKOS SANTRAUKA IR ANALIZĖ Pagrindiniai duomenys: EGF nuorodos Nr. EGF/2012/000 Europos Komisija Techninė pagalba Administracinės išlaidos: biudžetas pateikiamas EUR 1 120 000 Administracinės išlaidos, proc. (viršutinė riba: 0,35 %) 0,22 % Vadovaujantis Reglamento (EB) Nr. 1927/2006 8 straipsnio 1 dalimi, kiekvienais metais techninei pagalbai Komisijos iniciatyva gali būti skiriama 0,35 proc. metinės didžiausios EGF sumos. Finansuotina techninė pagalba ir jai apskaičiuotų išlaidų išskaidymas 1. Parama bus panaudota Reglamento (EB) Nr. 1927/2006 8 straipsnio 1 ir 4 dalyse ir 9 straipsnio 2 dalyje nurodytoms išlaidoms padengti, kaip toliau išsamiai aprašoma. 2. Stebėsena. Komisija rinks duomenis apie gautas ir patenkintas paraiškas suteikti paramą, taip pat apie pasiūlytas ir įgyvendintas priemones, atnaujins ir išspausdins leidinį „Statistical Portrait of the EGF“ su statistiniais laikotarpio iki 2012 m. pabaigos duomenimis. Apskaičiuota, kad tai kainuos 20 000 EUR. 3. Informavimas. Komisijos Užimtumo, socialinių reikalų ir įtraukties svetainėje sukurtas ir pagal Reglamento (EB) Nr. 1927/2006 9 straipsnio 2 dalį tvarkomas EGF tinklalapis[3] bus reguliariai atnaujinamas ir plečiamas, kiekvieną naują dalyką išverčiant į visas ES kalbas. Bus skelbiama medžiaga spaudai, taip pat bus rengiama, verčiama, išspausdinama ir platinama metinė EGF ataskaita. Bus didinamas bendras informuotumas apie EGF ir jo matomumas, pavyzdžiui, remiantis keletu įgyvendinamų arba neseniai įgyvendintų EGF priemonių, bus parengta vaizdo medžiaga. EGF veikla bus aptariama įvairiuose Komisijos leidiniuose ir vykdant audiovizualinę veiklą. Apskaičiuota, kad visa tai kainuos 200 000 EUR. 4. Žinių bazės kūrimas. Komisija tęsia pradėtą darbą siekdama nustatyti standartizuotas EGF paraiškų teikimo ir jų apdorojimo procedūras, kad ateityje paraiškas būtų galima paprasčiau pateikti ir greičiau apdoroti ir lengviau parengti įvairiems tikslams skirtas ataskaitas. Apskaičiuota, kad tai kainuos 60 000 EUR. Ji sukurs ir racionalizuos duomenų bazę, kurioje pateiks faktus ir skaičius, susijusius su EGF priemonėmis, įskaitant darbuotojus, priemones ir rezultatus. Apskaičiuota, kad tai kainuos 60 000 EUR. Komisija taip pat rinks duomenis apie darbuotojų atleidimo iš darbo grafikus valstybėse narėse, visų pirma pagal 1998 m. liepos 20 d. Tarybos direktyvą 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo[4]; apskaičiuota, kad tai kainuos 60 000 EUR. 5. Administracinė ir techninė pagalba. EGF asmenų ryšiams ekspertų grupė, turinti po atstovą iš kiekvienos valstybės narės, surengs du susitikimus, kurie kartu, kaip apskaičiuota, kainuos 70 000 EUR. 6. Be to, Komisija imsis jungimosi į tinklus iniciatyvos ir rengs gerosios patirties mainus tarp valstybių narių, kad EGF priemonių įgyvendinimo patirties turintys dalyviai galėtų vieni kitus mokyti ir konsultuoti. Į šią jungimosi į tinklus iniciatyvą bus įtraukti du seminarai. Apskaičiuota, kad visa tai kainuos 250 000 EUR. 7. Vertinimas. Komisija, sudariusi sutartį su išorės konsultantu, pradės rengti galutinį EGF vertinimą, vertindama artimiausiais dvejais metais įgyvendinamas EGF priemones ir daugiausia dėmesio skirdama valdymo sistemoms, dalyviams, kuriems taikomos priemonės, ir rezultatams. Apskaičiuota, kad pirmaisiais šio parengiamojo vertinimo metais išlaidos sieks 400 000 EUR ir, kai tik Komisija gaus galutines ataskaitas, bus įvertinti kokie 32 atvejai. Veikla || Numatytas veiksmų skaičius || Veiklai numatytos išlaidos (EUR) || Iš viso išlaidų (EUR) Stebėsena || 1 || 20 000 || 20 000 Informacinė veikla || Įvairi veikla || Įvairi veikla || 200 000 Žinių bazės kūrimas || 3 || 60 000 || 180 000 Administracinė ir techninė parama: EGF asmenų ryšiams ekspertų grupių susitikimai || 2 || 35 000 || 70 000 Administracinė ir techninė parama: tinklų veikla EGF priemonių įgyvendinimo klausimais || Įvairi veikla || Įvairi veikla || 250 000 Vertinimas: parengiamieji atvejų tyrimai || 32 || 12 500 || 400 000 Bendros numatytos išlaidos || || 1 120 000 Finansavimas 8. Bendras turimas metinis EGF biudžetas yra 500 mln. EUR. Pagal Reglamento (EB) Nr. 1927/2006 8 straipsnio 1 dalį kiekvienais metais techninei pagalbai Komisijos iniciatyva gali būti skiriama 0,35 proc. šios sumos (t. y. 1 750 000 EUR). Šiuo metu dar turima visa 2012 m. suma; techninei pagalbai dar neskirta jokia suma. 9. Komisijos iniciatyva 2012 m. techninei pagalbai siūloma 1 120 000 EUR lėšų suma. Mobilizavus šias lėšas, liktų 630 000 EUR tuo atveju, jei vėliau tais metais jų prireiktų. 10. Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 8 straipsnio 1 dalį, taip pat į asignavimų perskirstymo mastą, Komisija siūlo mobilizuoti visą minėtą EGF lėšų sumą, skirtiną pagal finansinės programos 1a išlaidų kategoriją. 11. Teikdama šį pasiūlymą mobilizuoti EGF lėšas, Komisija pagal 2006 m. gegužės 17 d. tarpinstitucinio susitarimo 28 punktą pradeda supaprastintą trišalio dialogo procedūrą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų mobilizavimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas. 12. Komisija pagal 2006 m. gegužės 17 d. tarpinstitucinio susitarimo 28 punktą atskirai pateikia lėšų perkėlimo prašymą, siekdama į 2012 m. biudžetą įtraukti specialiuosius įsipareigojimų asignavimus. Mokėjimų asignavimų šaltiniai 13. Asignavimai iš EGF biudžeto eilutės bus naudojami 1 120 000 EUR sumai, kurios reikia techninei pagalbai suteikti, padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (EGF/2012/000 TA 2012 – techninė pagalba Komisijos iniciatyva) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[5], ypač į jo 28 punktą, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[6], ypač į jo 8 straipsnio 2 dalį, atsižvelgdami į Komisijos pasiūlymą[7], kadangi: (1) Europos prisitaikymo prie globalizacijos padarinių fondas (toliau – EGF) buvo įsteigtas teikti papildomą paramą nuo didelių struktūrinių pasaulinės prekybos tendencijų pokyčių padarinių nukentėjusiems iš darbo atleistiems darbuotojams ir jiems padėti iš naujo integruotis į darbo rinką; (2) 2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos; (3) Reglamente (EB) Nr. 1927/2006 nustatyta, kad kiekvienais metais techninei pagalbai Komisijos iniciatyva gali būti skiriama 0,35 proc. metinės didžiausios sumos. Taigi Komisija siūlo mobilizuoti 1 120 000 EUR sumą; (4) todėl EGF lėšos turėtų būti mobilizuotos, kad Komisijos iniciatyva būtų suteikta techninė pagalba, PRIĖMĖ ŠĮ SPRENDIMĄ: 1 straipsnis 2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 1 120 000 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje, Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 406, 2006 12 30, p. 1. [3] http://ec.europa.eu/egf. [4] OL L 225, 1998 8 12, p. 16. [5] OL C 139, 2006 6 14, p. 1. [6] OL L 406, 2006 12 30, p. 1. [7] OL C […], […], p. […].